
	SZOMBATHELY MEGYEI JOGÚ VÁROS
	ALPOLGÁRMESTERE


ELŐTERJESZTÉS


A Városstratégiai, Idegenforgalmi és Sport Bizottság 2026. szeptember 22-i ülésére

    Javaslat településrendezési terv módosításához szükséges döntések meghozatalára

Szombathely Megyei Jogú Város Közgyűlése a 407/2023. (XII. 14.) Kgy. számú határozatával új Településszerkezeti tervet fogadott el, és a 24/2023. (XII.19.) önkormányzati rendeletével megalkotta Szombathely Megyei Jogú Város Helyi Építési Szabályzatát (a továbbiakban: HÉSZ). A településrendezési terv 1. számú módosítása az egyszerűsített eljárás szabályai szerint jelenleg folyamatban van. 

A Közgyűlés a 96/2026. (III. 26.) Kgy. számú határozatának 2. pontjában felkérte a polgármestert arra, hogy a településrendezési terv 2. számú módosítását a Rumi külső úton, valamint a Kodály Z. u. - Paragvári u. - Váci M. u. - Muskátli utcák közötti kerékpárutak megvalósíthatósága érdekében a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: újR.) 61-67 §-a alapján az általános eljárás szabályai szerint az E-TÉR felületen a megfelelő tervezési folyamat indításával kezdeményezze.
Az Akcióterv Mérnöki Iroda Kft elkészítette a várható környezeti hatás jelentőségének eldöntése megnevezésű eljárás tervdokumentációját, amely az előterjesztés 1. melléklete és az alábbi tárhelyen érhető el: 
https://szombathely.hu/onkormanyzat/terinformatika-telepulesrendezes/tanulmanyok-hirdetmenyek/telepulesrendezesi-eszkozok-2-szamu-modositasa-altalanos-eljaras-a-varhato-kornyezeti-hatas-jelentosegenek-eldontese-2026.5810/

Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (a továbbiakban: SKVr.) 1. § (3) bekezdés b) pontja, valamint az újR. 60. § (3) bekezdése alapján felkértem a környezet védelméért felelős szerveket, hogy nyilatkozzanak a környezeti értékelés elkészítésének szükségességéről. 
I.) A választ adó 

1.) Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály, Környezetvédelmi és Természetvédelmi Osztály,
2.) Őrségi Nemzeti Park Igazgatóság,
3.) Vas Vármegyei Kormányhivatal Népegészségügyi Főosztály,
4.) Vas Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály, Tűzvédelmi, Iparbiztonsági, Vízügyi és Vízvédelmi Osztály, 
5.) Szombathely Megyei Jogú Város Jegyzője, Városüzemeltetési és Városfejlesztési Osztály, Környezetvédelmi Iroda,
6.) Vas Vármegyei Kormányhivatal Állami Főépítész Iroda,
7.) Vas Vármegyei Kormányhivatal Agrárügyi Főosztály Erdészeti Osztály, 
8.) Vas Vármegyei Kormányhivatal Agrárügyi Főosztály Növény- és Talajvédelmi Osztály, 
9.) Budapest Főváros Kormányhivatala Építésügyi és Örökségvédelmi Főosztály, 
Örökségvédelmi Osztály, 
10.) Országos Tisztifőorvos

nem tartotta szükségesnek a környezeti vizsgálat elkészítését. (2. melléklet)


II.) A megkeresésre nem adott választ

1.) Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály, Hulladékgazdálkodási Osztály,
2.) Vas Vármegyei Kormányhivatal Földhivatali Főosztály, 
3.) Budapest Főváros Kormányhivatala Népegészségügyi Főosztály.

A beérkezett vélemények további, nem a várható környezeti hatás eldöntésével kapcsolatos észrevételeit a módosítási eljárás során a véleményezési tervdokumentáció készítésénél figyelembe vesszük. 

A 62120-28/2026 számú főépítészi feljegyzés az előterjesztés 3. melléklete. 

Az újR. 62. § (1) bekezdés a) pontja alapján a településrendezési terv általános eljárásban történő módosítását az E–TÉR felületen a véleményezési szakasszal folytatjuk. A módosítás tervezetét az újR. 11. melléklete szerinti érintett államigazgatási, önkormányzati és egyéb szervek, valamint a partnerek véleményezik. Az újR. 65. § (3) bekezdése értelmében a partnerek véleményének megismerése céljából lakossági fórumot kell összehívni. 

Kérem a Tisztelt Bizottságot, hogy az előterjesztést megtárgyalni, a várható környezeti hatás jelentőségének eldöntése érdekében folytatott eljárás során a környezet védelméért felelős szervektől beérkezett véleményeket, a főépítészi feljegyzésben foglaltakat, valamint a határozati javaslatot elfogadni szíveskedjék. 


Szombathely, 2026. szeptember 16.


								/: Dr. Horváth Attila :/
















HATÁROZATI JAVASLAT
.…/2026. (IX. 22.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat településrendezési terv módosításához szükséges döntések meghozatalára” című előterjesztést és az alábbi döntéseket hozta: 

1. A Városstratégiai, Idegenforgalmi és Sport Bizottság megismerte és javasolja a Közgyűlésnek elfogadni a 96/2026. (III. 26.) Kgy. számú határozatban foglaltak alapján indult eljárás során a várható környezeti hatás jelentőségének eldöntése érdekében a környezet védelméért felelős szervektől beérkezett véleményeket, valamint a 62120-28/2026 számú főépítészi feljegyzésben foglaltakat.

1. A környezet védelméért felelős szervek úgy nyilatkoztak, hogy nem szükséges a környezeti vizsgálati eljárást lefolytatni. Következésképpen a Városstratégiai, Idegenforgalmi és Sport Bizottság egyetért azzal, hogy nem szükséges környezeti értékelés készítése a településrendezési tervének 2. számú módosítása során.  

1. A Városstratégiai, Idegenforgalmi és Sport Bizottság javasolja a Közgyűlésnek, hogy kérje fel a polgármestert arra, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 66. §-a alapján a véleményezési szakaszt, a 65. § előírásai szerint a partnerségi eljárást folytassa le. 


Felelős: 	Tóth Kálmán, a Városstratégiai, Idegenforgalmi és Sport Bizottság elnöke
Dr. Horváth Attila alpolgármester
(A végrehajtásért felelős: Sütő Gabriella városi főépítész) 


 Határidő: 	2026. szeptember 24.


Telefon: +36 94/520-124
Email: polgarmester@szombathely.hu
Web: www.szombathely.hu

